
Smješteni samo 30 km zapadno od Zagreba, pitoreskni, pitomi, vinorodni brežuljci Plešivice i krašićko- 
slavetićkog vinogorja odlično su mjesto za izlet i vožnju biciklom. Svojom ljepotom i posebnošću oduševiti 
će Vas strmi i osunčani vinogradarski položaji, poznati plešivički amfiteatri, na kojima se stoljećima uzgaja 
vinova loza i naravno proizvodi izvrsno vino. 

Stalno prisutni prelijepi vidici na cijeli kraj, pomoći će Vam da zaboravite na sve strme uspone i zahtjevnije 
dionice ovih dviju ruta, s druge strane stalno ćete imati dovoljan razlog da se prema potrebi kratko 
zaustavite, udahnete ljepote kraja i olakšate si vožnju. 

Pogled na najviši vrh Samoborskog gorja Japetić i livadu Žitnicu s planinarskim domom, možda će Vas 
pozvati i na planinarenje. Hrabrije i iskusnije izletnike možda i da se okušaju u ovdje popularnom 
padobranskom letenju i letenju zmajem, dok će biciklisti vjerojatno poželjeti skrenuti s rute, odvesti se 
cestom do Japetića, dočekati smiraj dana i prenoćiti u planinarskom domu te idućeg dana krenuti u novo 
istraživanje jaskanskog kraja ili pak Žumberka. Za koju god varijantu se odlučite zasigurno ćete uživati u 
raznolikosti pejzaža, bogatstvu kulturnih spomenika, očuvane drvene tradicijske arhitekture i bogatstvu svih 
vrsta okusa vezanih za autohtonu ponudu kraja. 


Opis rute 

Ruta započinje u Jastrebarskom na parkiralištu kod Šumarskog instituta. Preko puta parkirališta je gradski 
park, nekadašnji perivoj dvorca obitelji Erdody s ribnjakom pogodnim za sportski ribolov. 1 Već prvi kilometri 
vožnje potvrđuju najavljene ljepote jaskanskog kraja, jer vožnja do Črnilovca vodi kroz lagano valovita, 
plodna polja i rasadnike, lijepe u svako doba godine. Pola kilometra prije ulaska u mjesto Črnilovec ruta 
prolazi pokraj nogometnog igrališta i nastavlja uspon u središte sela. Uspon je kratak, zgodan za 
zagrijavanje. 2 Odavde se vozite prema Miladinima asfaltiranom cestom laganog uspona. Cesta do 
Miladina vodi kroz šumu te pruža ugodu u vožnji i zaštitu od sunca za vrućih ljetnih dana. U naselju Miladini 
šesti (6.) je kilometar od početka rute. U Miladinima na Y raskrižju ruta nastavlja lijevim krakom dok desni 
vodi nizbrdo u Dolanjski Jarak. Ulazak u Miladine začinjen je kratkim usponom i pogledom na kuće 
tradicionalne arhitekture. 







Na ovom dijelu rute desno s ceste se otvaraju predivni vidici na Plešivicu i vinorodne brežuljke. Nakon 1 km 
vožnje od Miladina stigli ste u Srednjak do točke 3 . U mjestu Belčići kod točke 4 skrenite desno. U Dragi 
Svetojanskoj, 10 km udaljenoj od starta, nalazi se kapela Sv. Trojstva, stigli ste do točke 5 . Ovdje obratite 
pozornost na mogućnost skretanja s rute B cestom kroz Dragu Svetojansku, uz ostatke Starog grada 
Turnja lijevo na brijegu uz cestu, do Jarušja ili uz selo Grabarak do Japetića (870 m). Skretanje s rute B 
također pruža mogućnost povezivanja ovih dviju ruta s rutama po Parku prirode Žumberak - Samoborsko 
gorje. 


Nakon kratkog uspona (400 m) ulazimo u Goricu Svetojansku 6 . Naselje je poznatije kao Sveta Jana, jer 
zaštitnica župe je Sveta Ana. Istoimena crkva nalazi se u središtu mjesta gdje su još i vatrogasni dom, 
trgovina i gostionice, a posebno veselo je za proštenje na Aninovo 26.07. Dok prolazite uz Područnu 
osnovnu školu, zaustavite se pogledajte postav Etnozbirke svetojanskog kraja, smještene u zgradi škole. 
Na Y raskrižju s cestom za Malunje skrenite lijevo uzbrdo, pratite putokaz za Šumski dvor. Nakon 200 m još 
je jedno raskrižje kod točke 7 . 


Restoran Šumski dvor, u kuriji obitelji Erdody, odlično je mjesto za odmor i okrijepu, ujedno i vidikovac s 
predivnim pogledima na cijeli kraj. U Ivančićima Gornjim nalaze se dva bunara s pitkom vodom izgrađena 
početkom 20. stoljeća. Vožnju dalje nastavite prema Prodin Dolu. 12,2 km od početka rute dolazite do 
točke 8 . Ruta nastavlja jačim usponom u dužini od 300 m. Tko dođe gore taj mora i dolje! Tako nakon 
uspona ponovno dolazi spust, ovaj put u Kupeć Dol. Nakon Kupeć Dola prolazite pokraj izvora vode kraj 
kojeg je poklonac, a nakon 100 m dolazite do T raskrižja. Na raskrižju ruta nastavlja ravno dok se desno 
odvajaju dvije makadamske ceste od kojih jedna vodi do Kleti Jana udaljene oko 800 m. 


Ruta nastavlja po zahtjevnom terenu, s već dobro uhodanim ritmom uspona i nizbrdica, stoga se i dalje 
pripremite za malo gore, pa malo dolje. 200 m od posljednjeg raskrižja na uzbrdici je Y raskrižje na kojem 
držite lijevu stranu i nastavite prema mjestu Baliji. U Balijima je Y raskrižje s pokloncem. Na raskrižju držite 
desnu stranu i nastavite nizbrdo. 9 Na 200 m od zavoja još je jedan desni zavoj koji završava na mostu. 


Pored mosta na T raskrižju ruta nastavlja lijevo u smjeru Vranov Dola. U centru mjesta, na Y raskrižju držite 
desnu stranu, ujedno počinje strmi uspon u dužini od 300 m. Ruta dalje vodi prema središtu Prilipja gdje je i 
trgovina. Iz Prilipja dalje ravno prema Plešivici udaljenoj 16,6, km od početka rute. 10 U centru Plešivice 
nalazi se poklonac i vatrogasni dom, a putokazne ploče povesti će Vas, prema želji, do jednog od vinara na 
vinskoj cesti. 

Nekoliko stotina metara cestom u smjeru Samobora je restoran Ivančić pogodan za odmor i okrijepu, 
istovremeno idealan vidikovac. Iznad restorana je crkva Sv. Jurja, a s terase restorana lijep pogled na 
kapelu Sv. Franje Ksaverskog s grobljem. Tristo metara (300 m) od raskrižja u Plešivici kada krenete 
nizbrdo prema Mlečenici, dolazi se do dvije serpentine na kojim treba obratiti pozornost i prilagoditi brzinu 
uvjetima na cesti. Dalje cesta nastavlja hrptenim djelom brijega s prekrasnim vidicima na okolicu. Na 19,1 
km od početka rute je točke 11. Skretanje je lako prepoznati zbog mnoštva planinarskih markacija, a s ovog 
mjesta na ruti i Vi počnite pratiti planinarsku markaciju. 

Petsto metara (500 m) od skretanja dolazite na Y raskrižje na kojem nastavljate desnim krakom, prateći 
planinarsku markaciju. Nakon 100 m započinje makadam, a uskoro dolazite na Y raskrižje na kojem 
skrenite lijevo prateći pl. markaciju. Prolazite uz svjetski poznatu Moto cross stazu Mladina. Na 21.6 km od 
starta dolazite na Y raskrižje na kojem Pogled na Plešivicuprestaje makadam i počinje asfalt. Nastavljate 
desnom stranom kroz naselje Pavlovčani prema Jastrebarskom, dok se lijevo odvaja put za Breznik 



Plešivički. 200 m dalje dolazite na još jedno Y raskrižje, uočite trokut zelene površine s borom 12. Nastavite 
do Y raskrižja kojem prethodi kratak uspon. Na spomenutom raskrižju skrenite lijevo prateći asfaltiranu 
cestu prema Jastrebarskom. Na T križanju je točka 13. 

Vozeći dalje ubrzo dolazite i do točke 14. Ušli ste u Jastrebarsko, prolazite kroz središte, prolazite s lijeve 
strane župnu crkvu Sv. Nikole zaštitnika grada, s desne strane je putokaz i skretanje za Svetu Janu, 
nastavite ravno i ubzro dolazite do točke 15 i početak rute. 


Tehnički opis rute 


1. S parkirališta cestom krenite oko 150 m do raskrižja na kojem skrenite lijevo u smjeru Črnilovca. 

2. Črnilovec. Nakon uzbrdice, u samom naselju pokraj poklonca skrenite desno i nastavite cestom. 

3. Srednjak. Na raskrižju skrenite lijevo nizbrdo. Pratite putokaz za SRC Svetojanske toplice. 

4. Na raskrižju nakon nizbrdice u mjestu Belčići skrenite desno prema Dragi Svetojanskoj. Na raskrižju 
je most, autobusna stanica, a u blizini je i trgovina. Mjesto križanja plave i crvene rute. 

5. Draga Svetojanska. Na Y križanju kod kapele skrenite desno uzbrdo prema Gorici Svetojanskoj. 

6. Gorica Svetojanska. Nakon uzbrdice skrenite polukružno lijevo i nastavite ravno pokraj zgrade 
osnovne škole prema Ivančićima. Cestom ravno nakon uzbrdice došli biste do središta naselja i 
crkve Sv. Ane. 

7. Skrenite lijevo uzbrdo uz zgradu Vinarske zadruge svetojansko vinogorje prema Šumskom dvoru, pa 
nakon 100 m ponovo lijevo do Šumskog dvora. 

8. Prodin Dol. Na Y raskrižju vožnju nastavite lijevim krakom ceste. Mjesto križanja plave i crvene rute. 

9. Oprez! 700 m od raskrižja u Balijima na nizbrdici je oštar lijevi zavoj. Potrebno je prilagoditi brzinu. 

10. Plešivica. Na raskrižju skrenite desno nizbrdo glavnom cestom za Jastrebarsko prema Mlečenici. 

11. Oprez! Prilagodite brzinu i pripazite na oštro skretanje na nizbrdici s glavne ceste lijevo prema 
Pavlovčanima Gornjim. 

12. Na Y raskrižju skrenite desno nizbrdo kroz mjesto Pavlovčani Gornji. 

13. Oprez! Iz Pavlovčanske ulice na raskrižju izlazite na glavnu cestu. Skrenite lijevo. 

14. Oprez! Na raskrižju sa starom karlovačkom cestom skrenite desno prema središtu Jastrebarskog. 

15. Pratite putokaz za Policijsku postaju. Nakon putokaza skrenite desno s glavne ceste prema 
parkiralištu. 


Kulturno-povijesne vrijednosti na ruti 

• Muzej i galerija Jastrabarsko - info centar, Vladka Mačeka 1, tel. + 385 1 6283 991. Smješten je u 
preuređenoj zgradi stare gradske vijećnice iz 1826. godine. Muzej ima povijesnu i etnografsku zbirku, 
zbirku obrta, vinotekui galeriju slika. U njemu se čuva i glasovita «bula», dokument kojim je kralj Bela 
IV na zamolbu jastrebarskih stanovnika 12.01. 1257. godine dodijelio Jastrebarskom povelju 
slobodnog kraljevskog trgovišta, koja je stoljećima građanima pomagala da očuvaju svoje sloboštine. 

• Dvorac Erdody u gradskom parku, stari kaštel podigao je ban Matija Gereb krajem 15. st., a od 
početka 16. st. pa sve do 1922. god. Dvorac je bio u posjedu obitelji Erdody. Ploču lijevo od ulaza 
ugradio je ban Toma Erdody 1592. godine. 

• Crkva Sv. Nikole, Jastrebarsko, središte grada, tel. + 385 1 6281 756 - spominje se već u 13. st., 
1772. god. bilježi se kao godina izgradnje nove veće crkve, posvećene 1786. god. U crkvi je 
nadgrobni spomenik Petra Erdodya, a od 1913. god. glavni kameni oltar Sv. Nikole prema projektu 
arh. Hermana Bollea. Idilično je smještena na uzvisini u samom središtu grada. 

• Cistercitski samostan i crkva Sv. Marije, Jastrebarsko, Tome Bakača 53, tel. + 385 1 6282 110 — 
samostan osnivaju grofovi Erdody u 16. st. kao dominikanski, prvotni sklop sagrađen je u gotičko- 


renesansnim oblicima. 1600 g. samostan preuzimaju franjevci, a značajnije je pregrađivan tijekom 
18. st. 80-tih godina 20.st. samostan preuzimaju redovnici cisterciti. Samostan s crkvom pripada 


grupi najvrednijih povijesnih i umjetničkih građevina ovog kraja i šire. Vrijedan barokni inventar, 
mramorni glavni oltar iz 1733.g. jedini u ovom kraju, kapela Majke Božje Škapularske iz 1734.g., te 
vrijedna samostanska knjižnica s inkunabulama. 

• Etno-zbirka svetojanskog kraja u Područnoj osnovnoj školi, Gorica Svetojanska 13, tel. + 385 1 6287 
174, posjet uz najavu. 

• Crkva Sv. Ane, Gorica Svetojanska - spominje se u 17. st., dok je nova crkva iz druge polovice 18. i 
prve polovine 19. st. 

• Stari grad Turanj, Draga Svetojanska - smješten je na maloj uzvisini, 220 m iznad sela Draga iznad 
klanca kojim teče potok Draga. Ima visoku kulturnopovijesnu vrijednost kao dio povijesti stare 
Podgorske županije, kojoj je upravo ovaj utvrđeni grad bio sjedište od 12.-14.st. Porijeklo toponima 
Turan (Turen, Turanj) prati se još od 1543. god., a mogao bi direktno biti vezan uz kamenu kulu - 


toranj, cilindrična oblika, u dijalektu turen. 

Crkva Sv. Jurja, Plešivica, spominje se u popisu župa iz 1334. god., izgradnja nove crkve i uređenje 
tijekom 17. i 18. st., današnji izgled dobiva sredinom 18. st. 

Kapela Sv. Franje Ksaverskog, Plešivica - datira iz 17. st. kao mala drvena kapela, dok je 1680. 
god.izgrađena zidana kapela. Najveća vrijednost unutrašnjosti kapele su tri barokna oltara. Kapela je 
biser barokne arhitekture jaskasnkog kraja, kako zbog arhitektnoskih rješenja tako i radi umjetničkih 
djela koje u sebi čuva. 


Smještaj i ugostiteljska ponuda 

• Hotel Jaska, Dr. Franje Tuđmana 51, Jastrebarsko, tel. + 385 1 6281 044, fax: 1 6283 580 

• Restoran Šumski dvor, usluge smještaja, Ivančići bb, Gorica Svetojanska, tel. + 385 1 6271 165, 098 
246 293 

• Gospodarstvo Krešimir Režek - Režekov podrum, usluge smještaja, Plešivica 39, Jastrebarsko, tel. 

+ 385 1 6294 836, 091 5646 240 

• Pivnica Pastuh pub, Dr. Franje Tuđmana 31, Jastrebarsko, tel. + 385 1 6283 642, www.pastuhpub.hr 

• Restoran Ivančić, Plešivica 45, Jastrebarsko, tel. + 385 1 6293 128, 6293 303 

• Klet Jana, Prodin Dol bb, Gorica Svetojanska, tel. + 385 1 6287 372, www. j ana.hr 

• Vinarsko - vinogradarska gospodarstva označena bačvicama i nazivima vinara i vinogradara na 
Plešivičkoj vinskoj cesti. Pogodna za zaustavljanje i degustaciju vina i hladni ili topli obrok. 
Informacije radi najave i brojeva telefona na: www.za a rebacka-zupani j a.hr/vina ili individualnim web 
stranicama vinara: www.sember.hr : www.vino-korak.hr : www.tomac.hr : www.vino- 

kolaric.com . www.ivancic-vino.hr 


Sport i rekreacija 


• Konjički klub Equus, Petrovina 19, Jastrebarsko, tel. + 385 1 6283 991, 098 94 66 598 

• SRC Svetojanske toplice - Jamnica d.d., Gorica Svetojanska, otvoreni bazeni - tijekom ljeta, tel. + 
385 1 6294 730 


Planinarski dom Japetić na Žitnici (815 m), usluge smještaja, info: Črnilovec 29, Jastrebarsko, tel: + 
385 1 6282 349, 098 452 136, web: hpd.jastrebarsko.hr Jedan od prilaza domu je oko 45 minuta 
markiranom planinarskom stazom od restorana Šumski dvor. Japetić je popularan za padobransko 
letenje (paragliding) i letenje zmajem, web: www.cro-para a lidin a .com : www.caf.hr 
Park-prirode Žumberak - Samoborsko gorje, Eko centar Slani Dol, Info centar i Uprava, tel. + 385 1 
3327 660, 3327 661, www. ppzsa.org 





















Moto-cross staza u Mladini - Moto-cross klub Jaska, tel. + 385 1 6279 050, 6281 086, 098 207 448 




Servisne informacije 

• TZG Jastrebarsko, V. Mačeka 2, Jastrebarsko, tel. + 385 1 6281 115, e-mail: tz- 
j astrebarsko@ za .hinet.hr : www. j astrebarsko.com 

• Informativni centra u Muzeju grada, V. Mačeka 1, Jastrebarsko, tel. + 385 1 6283 991 

• Dom zdravlja Jastrebarsko, Ulica kralja Tomislava 29, tel. + 385 1 6281 282, 6281 504 

• Policijska postaja Jastrebarsko, Ivane Brlić Mažuranić 1, Jastrebarsko, tel. + 385 1 6281 033 

• Željeznički kolodvor Jastrebarsko, Nikole Tesle 18, tel. + 385 1 6281 487 

• Bankomati i poslovnice Zagrebačke banke, Braće Kazić 4 i 7, Jastrebarsko 

• Biciklistički servis Bađek, Kolodvorska 18, Jastrebarsko, tel. + 385 1 6283 043 

• Benzinska postaja INA, Dr. F. Tuđmana 123, Jastrebarsko, tel. + 385 1 6284 378 

Karta 5 — Crvena ruta 

tzzz.hr/biciklisticke-karte/karta-5/crvena-ruta 


Jastrebarsko - Petrovina - Slavetić - Gorica Svetojanska - Prodin Dol - Malunje 
Preuzmite kartu 


Rutu započnite u središtu Jastrebarskog 1 uz zapadni dio gradskog parka. Nakon 2,5 km vožnje ulazite u 
naselje Črnilovec. Na ulasku u naselje počinje lagana uzbrdica. 2 Nakon otprilike 5 km od početka rute 
ulazite u naselje Miladini. U Miladinima na raskrižju skrenite lijevo prema mjestu Srednjak, a na slijedećem 
raskrižju kod točke 3 skrenite prema Belčićima. Nakon nizbrdice dolazite do T križanja i točke 4 . Ovdje 
skrenite lijevo prema Brezarima i Petrovini. U Brezarima se, s lijeve strane ceste, nalazi konjički klub. Na 
slijedećem raskrižju 5 , udaljenom 9.8 km od početka rute, desno s glavne ceste odvaja se cesta za selo 
Rastoki poznato po lončarstvu. 

Ruta nastavlja lijevo glavnom cestom prema Petrovini. Kod kapele-poklonca na Y raskrižju, ceste za 
Petrovinu i Slavetić, nastavite dalje lijevim krakom prema Petrovini. U naselju Petrovina je vrlo vrijedna 
crkva Sv. Petra jedinstveni spomenik kulture jaskanskog kraja najviše spomeničke vrijednosti. 

Kasnogotičke freske izuzetne vrijednosti iz sredine 15. st., starogotska rebra u svetištu, zvonik i oltari - 
najljepši primjer ranomanirističkih oltara iz sredine 17. st. u sjeverozapadnoj Hrvatskoj, daju ovoj crkvi epitet 
jedne od najznačajnijih sakralnih građevina u ovom dijelu Hrvatske. 6 Počinje konstanta uzbrdica 
asfaltiranom cestom kroz lijepu borovu šumu. 

Na vrhu uzbrdice je ulazna ploča u mjesto Brebrovac i raskrižje na kojem nastavite ravno nizbrdo. Nakon 
nizbrdice na raskrižju udaljenom 13.6 km od početka rute dolazite do točke 7 . 

Nakon uzbrdice, 600 m od kapele-poklonca, nastavljate makadamskom cestom sve do spajanja s glavnom 
cestom Petrovina - Slavetić. Vozite po grebenu s zaista jedinstvenim pogledima na cijeli kraj. Kod kapele- 
poklonca na raskrižju cesta skrenite lijevo u Slavetić, jačom uzbrdicom po asfaltu sve do crkve Sv. Antuna 
Pustinjaka i kurije župnog dvora, čiji skladan kompleks dominira ovim dijelom Plešivičkog prigorja i daje mu 
posebnu vizuru. S platoa uz crkvu, udaljenog 16.3 km od početka rute, pružaju se predivni vidici, stoga je 
odlično mjesto za kraće zaustavljanje i zasluženi odmor. 

Posjed Slavetić spominje se od 1249. godine, od tada mijenja mnogo vladara dok 1486. godine ne dolazi 
po vlast obitelji Oršić darovnicom kralja Matije Korvina. U drugoj polovini 17. st. Oršići se trajno naseljavaju 
u slavetićkoj utvrdi koja postaje središte njihova prostranog vlastelinstva. Ujedno pokreću i osnutak župe u 
Slavetiću, što se i ostvaruje 1661. godine. Prema dvorcu Oršić nastavite ravno po cesti kroz naselje. 
Zastanite pored dvorca jer Vas očekuje još jedan posebno lijep vidikovac na cijeli slavetićko-krašićki kraj. 
Ovdje obratite pozornost na mogućnost skretanja s rute A cestom od Slavetića kroz Dol i Pribić do Krašića 
te povezivanje Karte 5 sa biciklističkim rutama na Karti 4 i vožnjom kroz krašićki i vivodinski kraj, te dio ruta 
po Žumberku. 8 Naselje Slavetić poznato je po dobro očuvanim autohtonim drvenim kućama, poglavito na 
ovom dijelu rute. Kod kućnog br. 35. skrenite desno nizbrdo. 

Planinarska markacija ravno nastavlja prema Žumberku i selu Tihočaj. Nakon nizbrdice slijedi skretanje 
lijevo i strma uzbrdica, da bi došli na makadamsku cestu kroz šumu, vrlo lijepu i ugodnu za vožnju. U 
naselju Goljak nastavite asfaltiranom cestom. Kod kućnog br. 7 obratite pozornost i naglo skrenite desno 
strmo nizbrdo 9 Oprez, nizbrdica je strma i zahtjevna s oštrim lijevim zavojem 10. 





Nakon nizbrdice na raskrižju s kapelom-pokloncem “Sveta Ano moli za nas” (1995.), nastavite vožnju ravno 
uz kapelu i kućni br. 35. Dolazite do vrha brežuljka odakle počinje spust ravno nizbrdo. Na prvom 
slijedećem raskrižju potrebno je skrenuti lijevo nizbrdo. 


Desno cesta vodi do kapele Sv. Vida. Nakon spusta na točki 11 kod kapele-poklonca u mjestu Hrašća, 
sagrađene u drugoj pol. 19 st., skrenite desno. Na raskrižju s glavnom cestom kod točke 12 skrenite lijevo. 
U Dragi Svetojanskoj kod kapele Presvetog Trojstva 13 skrenite desno uzbrdo. Nakon što skrenete 
polukružno lijevo kod točke 14 uz školu nastavite kroz Goricu Svetojansku prema Ivančićima. Preporuka je 
Svetojansko podrucjepogledati Etnozbirku svetojanskog kraja smještenu u Područnoj osnovnoj školi (posjet 
uz najavu, vidi plavu rutu). 


Na prvom slijedećem raskrižju skretanjem lijevo uzbrdo s glavne ceste za Malunje i Jastrebarsko krenite 
prema Ivančićima i Šumskom dvoru. 15 Uzbrdica je bila konstantna te se dobro zaustaviti i odmoriti u 
restoranu “Šumski dvor” smještenom na platou podno Japetića (planinarskim putem cca 1 h hoda od 
restorana markiranim putem do najvišeg vrha Samoborskog gorja na 870 m). Šumski dvor je odličan 
vidikovac. 


Vožnju nastavljamo u smjeru Prodin Dola i pratimo oznaku za restoran-izletište “Klet Jana”. U Prodin Dolu s 
glavne ceste skrenemo desno nizbrdo 16 i pratimo tok potoka Malunja. Ruta nastavlja po makadamskoj 
cesti. Kraj je fantastičan, okruženi ste samim vinogradima i detaljima prirode koje ćete dugo pamtiti. Klet 
Jana mjesto je pogodno za odmor i okrijepu. Od Kleti Jana ruta nastavlja po makadamu sve do raskrižja s 
cestom iz Gorice Svetojanske gdje u mjestu Malunje ponovo izlazite na asfalt. Oprez jer izlazite na glavnu 
cestu Gorica Svetojanska - Jastrebarsko! 


Glavnom cestom kroz Malunje Donje nastavite uz kapelu M.B. Sv. Krunice i Malunje Gornje uz kapelu Sv. 
Križa prema Jastrebarskom. U Hrastju Plešivičkom je jedno vinarsko-vinogradarsko gospodarstvo pogodno 
za odmor kupnju vina pri samom kraju rute. 17 Na raskrižju kod točke 18 skrenite desno uz kompleks 
vojarne, zatim lijevo do polazne točke rute. 


Tehnički opis rute 


1. Početak rute na parkiralištu Šumarskog instituta pokraj gradskog parka s dvorcem Erdody. S 
parkirališta cestom krenite oko 150 m do raskrižja na kojem skrenite lijevo u smjeru Črnilovca. 

2. Črnilovec. Nakon uzbrdice, u samom naselju pokraj poklonca skrenite desno i nastavite cestom. 

3. Srednjak. Na raskrižju skrenite lijevo nizbrdo. Pratite putokaz za SRC Svetojanske toplice. 

4. Na raskrižju nakon nizbrdice u mjestu Belčići skrenite lijevo prema Brezarima i Petrovini. Na raskrižju 
je most, autobusna stanica, a u blizini je i trgovina. Mjesto križanja plave i crvene rute. 

5. Na raskrižju u Brezarima nastavite lijevo glavnom cestom prema Petrovini. 

6. U Petrovini, prođite s istočne strane crkve, a sa jugozapadne strane crkve skrenite cestom desno 
prema Brebrovcu. 

7. U Brebrovcu, kod kapele-poklonca, skrenite oštro desno uzbrdo prema mjestu Balaban. Vrlo strma i 
konstantna uzbrdica! 

8. Kod kapele Sv. Ivana Nepomuka u Slavetiću skrenite desno na makadamsku cestu. Ovdje će biti i 
jačih uzbrdica. 

9. U mjestu Goljak, kraj kućnog broja 7, skrenite desno nizbrdo. 

10. Oprez! Oštar lijevi zavoj na jakoj nizbrdici kod groblja. Obratite pozornost i prilagodite brzinu uvjetima 
na ruti. 

11. U mjestu Hrašća, na Y raskrižju kod kapele-poklonca, skrenite desno na ravnu cestu kroz dolinu sve 
do SRC Svetojanske toplice i punionice poznate izvorske vode “Jana”. 



12. Prođite uz SRC Svetojanske toplice (s desne strane ceste), te na raskrižju skrenite lijevo ponovo kroz 
Belčiće i ravno cestom prema Dragi Svetojanskoj. Ovdje se crvena ruta ponovo spaja i prati plavu 
rutu. 

13. Draga Svetojanska. Na Y križanju kod kapele Presvetog Trojstva skrenite desno uzbrdo prema Gorici 
Svetojanskoj. 

14. Gorica Svetojanska. Nakon uzbrdice skrenite polukružno lijevo i nastavite ravno pokraj zgrade 
osnovne škole prema Ivančićima. Cestom ravno nakon uzbrdice došli biste do središta naselja i 
crkve Sv. Ane s grobljem (vidi opis plave rute). 

15. Na raskrižju skrenite lijevo uzbrdo uz zgradu Vinarske zadruge svetojansko vinogorje prema 
Šumskom dvoru, pa nakon 100 m ponovo lijevo do Šumskog dvora. 

16. Prodin Dol. Na Y raskrižju vožnju nastavite desnim krakom ceste nizbrdo prema Kleti Jana. Mjesto 
križanja plave i crvene rute. 

17. Hrastje Plešivičko. Nakon savladavanja uzbrdice od mosta do točke 17., nastavite ravno glavnom 
cestom prema Jastrebarskom uz vojarnu s desne strane ceste. 

18. Jastrebarsko. Na raskrižju cesta kod parka i dvorca Erdody skrenite desno uz kompleks vojarne, te 
potom lijevo uz park do polazne točke rute i parkirališta. 


Kulturno-povijesne vrijednosti na ruti 


Dvorac Erdody, Jastrebarsko (vidi plavu rutu 

Crkva sv. Petra, Petrovina - župa se spominje u popisu župa 1334. g., prvotnci gotički 
srednjevjekovni objekt dograđivan je i pregrađivan u 17. st. kada crkva dobiva karakteristike barokne 
sakralne arhitekture. U crkvi su vrlo vrijedne kasnogotičke freske iz sredine 15. st. otkrivene prilikom 
obnove 1980. g., kao i gotički prozor, a prikazuju scene iz Muke Kristove što je jedini takav primjer u 
sjevernoj Hrvatskoj. U lađi su sačuvani ranomaniristički oltari iz 17. st. Mihajla Arh. i Žalosne B.D. 
Marije, jedni od najljepših u sjeverozapadnoj Hrvatskoj, te kasnomaniristički oltar iz 17./18. st. sv. 
Antuna u bočnoj kapeli, drvena propovjedaonica, te orgulje iz 1821. g. 

Crkva sv. Antuna Pustinjaka, Slavetić - sagrađena oko 1600.g., dokje 1661. g. osnovana župa. 
Smještena na pod zidanom platou brijega nastuprot starom gradu Oršić okružena niskim kameni m 
zidićem. Zajedno s kompleksom kurije župnog dvora s gospodarskim zgradama čini jedinstvenu 
spomeničku cjelinu.1671. g. dograđuje se veće svetište i zvonik, kapela Uznesenja B.D. Marije kada 
se crkva posvećuje. 1735. g. dograđena je kapela sv. Ane uz svetište i crkva je oslikana. 1837. g. 
povišen je zvonik i sazidano pjevalište. 

Dvorac Oršić, Slavetić - spominje se 1249. g. u sklopu podgorske županije, a nakon što je promijenio 
nekoliko gospodara 1468. g. dolazi u posjed Oršića koji njime vladaju sve do 1869. g. kada dolazi u 
posjed Levina Raucha. Prvotno je bio građen kao srednjevjekovni burg sa gotičkom jezgrom grada s 
branič kulom i palasom, dok su kasnije dogradnje i pregradnje od 16.-18. st. burg pretvorile u 
prostrani dvorac. Najveće pregradnje događle su se 1639. g. (godina na glavnom ulazu u dvorac), te 
1763. (godina na zgradi s desne strane). 

Kapela sv. Vida, Hrašća - iznad sela i SRC Svetojanske toplice na brdu medu vinogradima, na 
lokalitetu koji se spominje već 1264. g nalazi se slikovita kapela. 1448. g. obitelj Oršić osnovala je 
imetak za kapelu, a nova zidana kapela opisana je 1741. - 1744. godine. Unutar kapele sačuvan je 
glavni oltar Sv. Vida izvornog izgleda iz 1753. godine sa središnjim motivom mučenja Sv. Vida. 

Kurija «Šumski dvor», Gorica Svetojanska - slodobno stojeća jednokatnica smještena na padini 
brijega iznad Svete Jane sagrađena 1656. godine 


Smještaj i ugostiteljska ponuda 


• Hotel Jaska, Dr. Franje Tuđmana 51, Jastrebarsko, tel. + 385 1 6281 044, fax: 1 6283 580 

• Restoran Šumski dvor, usluge smještaja, Ivančići bb, Gorica Svetojanska, tel. + 385 1 6271 165, 098 
246 293 

• Gospodarstvo Krešimir Režek - Režekov podrum, usluge smještaja, Plešivica 39, Jastrebarsko, tel. 

+ 385 1 6294 836, 091 5646 240 

• Pivnica Pastuh pub, Dr. Franje Tuđmana 31, Jastrebarsko, tel. + 385 1 6283 642, www.pastuhpub.hr 

• Restoran Ivančić, Plešivica 45, Jastrebarsko, tel. + 385 1 6293 128, 6293 303 

• Klet Jana, Prodin Dol bb, Gorica Svetojanska, tel. + 385 1 6287 372, www. j ana.hr 

• Vinarsko - vinogradarska gospodarstva označena bačvicama i nazivima vinara i vinogradara na 
Plešivičkoj vinskoj cesti. Pogodna za zaustavljanje i degustaciju vina i hladni ili topli obrok. 
Informacije radi najave i brojeva telefona na: www.za a rebacka-zupani j a.hr/vina ili individualnim web 
stranicama vinara: www.sember.hr : www.vino-korak.hr : www.tomac.hr : www.vino- 

kolaric.com . www.ivancic-vino.hr 

Sport i rekreacija 

• Konjički klub Equus, Petrovina 19, Jastrebarsko, tel. + 385 1 6283 991, 098 94 66 598 

• SRC Svetojanske toplice - Jamnica d.d., Gorica Svetojanska, otvoreni bazeni - tijekom ljeta, tel. + 
385 1 6294 730 

• Planinarski dom Japetić na Žitnici (815 m), usluge smještaja, info: Črnilovec 29, Jastrebarsko, tel: + 
385 1 6282 349, 098 452 136, web: hpd.jastrebarsko.hr Jedan od prilaza domu je oko 45 minuta 
markiranom planinarskom stazom od restorana Šumski dvor. Japetić je popularan za padobransko 
letenje (paragliding) i letenje zmajem, web: www.cro-para a lidin a .com : www.caf.hr 

• Park-prirode Žumberak - Samoborsko gorje, Eko centar Slani Dol, Info centar i Uprava, tel. + 385 1 
3327 660, 3327 661, www. ppzsa.ora 

• Moto-cross staza u Mladini - Moto-cross klub Jaska, tel. + 385 1 6279 050, 6281 086, 098 207 448 

Servisne informacije 

• TZG Jastrebarsko, V. Mačeka 2, Jastrebarsko, tel. + 385 1 6281 115, e-mail: tz- 
j astrebarsko@ za .hinet.hr : www. j astrebarsko.com 

• Informativni centra u Muzeju grada, V. Mačeka 1, Jastrebarsko, tel. + 385 1 6283 991 

• Dom zdravlja Jastrebarsko, Ulica kralja Tomislava 29, tel. + 385 1 6281 282, 6281 504 

• Policijska postaja Jastrebarsko, Ivane Brlić Mažuranić 1, Jastrebarsko, tel. + 385 1 6281 033 

• Željeznički kolodvor Jastrebarsko, Nikole Tesle 18, tel. + 385 1 6281 487 

• Bankomati i poslovnice Zagrebačke banke, Braće Kazić 4 i 7, Jastrebarsko 

• Biciklistički servis Bađek, Kolodvorska 18, Jastrebarsko, tel. + 385 1 6283 043 

• Benzinska postaja INA, Dr. F. Tuđmana 123, Jastrebarsko, tel. + 385 1 6284 378 



























